ভৌত বস্তু
সাধারণ ব্যবহার এবং চিরায়ত বলবিদ্যার আলোচনার ক্ষেত্রে ত্রিমাত্রিক স্থানে একটি নির্দিষ্ট আবদ্ধ সীমানার মধ্যে পদার্থের একটি সংকলনকেই সচরাচর ভৌত বস্তু (অথবা শুধু বস্তু) বলা হয়।[তথ্যসূত্র প্রয়োজন] সীমানাটিকে অবশ্যই উপাদানটির বৈশিষ্ট্য দ্বারা সংজ্ঞায়িত এবং চিহ্নিত হতে হবে। সীমানা সময়ের পরিবর্তিত হতে পারে এবং এটি সাধারণত দৃশ্যমান কিংবা বস্তুটির স্পর্শনযোগ্য পৃষ্ঠতল হয়ে থাকে। ভৌত বস্তুর মধ্যে (স্বল্প কিংবা বৃহৎ মাত্রায়) পদার্থ এমনভাবে সংকুচিত ও সংবদ্ধ থাকে যে এটি শুধু একটি বস্তু হিসেবেই আচরণ বা চলাচল করে। অন্য আরেকটি বস্তু যার থেকে এটি বিচ্ছিন্ন রয়েছে তার সাপেক্ষে কোন স্থানে (অনুবাদ এবং ঘূর্ণনের মাধ্যমে) সীমানার নড়াচড়া ঘটতে পারে। উপরন্তু সময়ের সাথে বস্তুর সীমানা অন্যান্য উপায়েও বিকৃত এবং পরিবর্তিত হতে পারে।